Държавен вестник, бр. 87, 2009 г., стр. 35

БРОЙ  87	
Д Ъ Р Ж А В Е Н  В Е С Т Н И К 	
СТР.  35  
ПОСТАНОВЛЕНИЕ № 254
ОТ 26 ОКТОМВРИ 2009 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Правилника за прилагане на Закона 
за народната просвета (обн., ДВ, бр. 68 от 
1999 г.; изм. и доп., бр. 19 от 2000 г., бр. 53 
от 2001 г., бр. 7 и 68 от 2002 г., бр. 19 и 33 от 
2003 г.; попр., бр. 48 от 2003 г.; изм. и доп., 
бр. 65 и 99 от 2003 г., бр. 15 от 2004 г. и бр. 7 
и 51 от 2009 г.) се правят следните изменения 
и допълнения:
1. В чл. 123 се създава ал. 4:
„(4) Държавата създава условия за кариер­
но развитие на учителите и възпитателите.“
2. Създава се чл. 123а:
„Чл. 123а. Кариерното развитие е процес 
на усъвършенстване на компетентности при 
последователно заемане на учителски или 
възпитателски длъжности с цел повишаване 
качеството и ефективността на образовател­
но-възпитателния процес.“
3. Член 124 се изменя така:
„Чл. 124. (1) Учителските длъжности са:
1. „младши учител“;
2. „учител“;
3. „старши учител“;
4. „главен учител“;
5. „учител-методик“.
(2) Възпитателските длъжности са:
1. „младши възпитател“;
2. „възпитател“;
3. „старши възпитател“;
4. „главен възпитател“;
5. „възпитател-методик“.
(3) Работните места за длъжностите по 
ал. 1 и 2 в държавните и общинските детски 
градини, училища и обслужващи звена по 
чл. 33а, ал. 1, т. 2 от Закона за народната 
просвета се разкриват при условия и по ред, 
определени с наредба на министъра на обра­
зованието, младежта и науката.
(4) Възнагражденията за длъжностите по 
ал. 1 и 2 се формират при условия и по ред, 
определени с наредба на министъра на обра­
зованието, младежта и науката, съгласувана 
с министъра на финансите.
(5) Директорът на училището, детската 
градина или обслужващото звено в рамките 
на делегирания бюджет, съответно на ут­
върдените му разходи, и/или за сметка на 
целево предоставени средства диференцира 
възнагражденията на учителите в зависимост 
от длъжностите по ал. 1, при условие че не 
са налице ограничения за увеличаване на 
разходите за работни заплати в бюджетните 
организации.“
4. Създава се чл. 124а:
„Чл. 124а. (1) За заемане на длъжностите 
по чл. 124, ал. 1 и 2 е необходимо завършено 
висше образование и придобита професионал­
на квалификация „учител“, а за длъжностите 
„старши учител“, „главен учител“ и „учител-ме­
тодик“, съответно „старши възпитател“, „гла­
вен възпитател“ и „възпитател-методик” – и 
придобит професионален опит. 
(2) Длъжностите по чл. 124, ал. 1, т. 1, 
2 и 3 и ал. 2, т. 1, 2 и 3 се заемат от лица 
със завършено висше образование на обра­
зователно-квалификационна степен „бака­
лавър“ или „магистър“, а длъжностите по 
чл. 124, ал. 1, т. 4 и 5 и ал. 2, т. 4 и 5 – от 
лица със завършено висше образование 
на образователно-квалификационна степен 
„магистър“.
(3) Учителските и възпитателските длъж­
ности по учебни предмети или модули от 
професионалната подготовка, както и по 
учебни предмети или модули по изкуствата в 
училищата по изкуствата и в профилираните 
паралелки по изкуства могат да се заемат и от 
лица с диплома за завършена степен на висше­
то образование по съответната специалност.
(4) Изискванията за завършено висше 
образование и придобита професионална 
квалификация за заемане на учителските 
и възпитателските длъжности се определят 
в държавното образователно изискване за 
учителска правоспособност и квалификация.
(5) Условията и редът за заемането на други 
длъжности в системата на народната просвета, 
свързани с възпитателната, с образователно-
възпитателната, с диагностичната, с корекци­
онната и рехабилитационната дейност с деца 
и ученици, се определят съгласно държавните 
образователни изисквания за предучилищното 
възпитание и подготовка, за придобиването 
на квалификация по професии, за обучени­
ето на деца с хронични заболявания и/или 
специфични образователни потребности и за 
извънкласната и извънучилищната дейност.
(6) Лицата, които не са придобили учителски 
стаж и постъпват за първи път на учителска 
или възпитателска длъжност, се назначават 
на длъжност „младши учител“, съответно 
„младши възпитател“. 
(7) Минималният професионален опит, не­
обходим за заемане на длъжностите „старши 
учител“, „главен учител“ и „учител-методик“, 
съответно „старши възпитател“, „главен въз­
питател“ и „възпитател-методик“, е 10 години 
учителски стаж.“
5. В чл. 125, ал. 1 думите „чл. 124, ал. 1, 4 
и 6“ се заменят с „чл. 124, ал. 1 и 2“.
6. Създава се чл. 125а:
„Чл. 125а. (1) Учителските и възпитател­
ските длъжности се заемат по трудово право­
отношение с директора на детската градина, 
училището или обслужващото звено.